open-index/open-wikipedia-markdown huggingface dataset:
Lindsey Pelas

She ben-aghteyr, cleayneyder meanyn sheshoil, greeseyder dellal, as craishteyder drualtagh Americaanagh ee **Lindsey Nicole Pelas** (ruggit er 19 Boaldyn 1991). Ec y traa t'ayn, t'ee craishtey son shiartanse dy chowraghyn, as t'ee er ny ve taishbynit ayns clouyn lheid as *[[Maxim (earishlioar)|Maxim]]*, *[[GQ]]*, *[[Glamour (earishlioar)|Glamour]]*, as t'ee er ny chraishtey son *[[Playboy]]* as v'ee ny *Playboy Cyber Girl of the Month* ayns Boaldyn 2014.

Ta enney share er Pelas son e faare er ny meanyn sheshoil, as millioonyn d'eiyrtyssee eck er Instagram as Twitter as er Snapchat. Chammah's shen, she Pelas yn oastagh as y bunneyder jeh'n phod-chreeley *Eyes Up Here*, ta goll er scaalheaney dy shiaghtinoil er Focus TV.

## Imraaghyn

## Kianglaghyn magh

* 
* 
*
April Bowlby

She ben-aghteyr as craishteyder Americaanagh ee **April Michelle Bowlby** (ruggit er 30 Jerrey Souree 1980). T'ee mie er enney son e paart myr Kandi 'sy straih aittys *[[Two and a Half Men]]* (2006–2015) liorish CBS, Stacy Barrett ayns *[[Drop Dead Diva]]* (2009–2014), as Rita Farr ayns *[[Titans (straih hellveeish 2018)|Titans]]* (2018) as *[[Doom Patrol (straih hellveeish)|Doom Patrol]]* (2019–jiu).

## Imraaghyn

## Kianglaghyn magh

*
Go, Dog. Go!

She lioar phaitçhey voish y vlein 1961 eh ***Go, Dog. Go!***. Va'n lioar screeuit as daahit ec P. D. Eastman. T'eh cur sheese er jasntyssyn as co-obbraghyn possan dy voddee feer raghidey ta gimman gleashtanyn as greieyn ymmyrkey elley as ad shirrey obbyr, cloie, as dean folliaghtagh jerrinagh: giense moddee.
Lara Gut-Behrami

She ratçheyder sheeal alpagh Elveeishagh ee **Lara Gut-Behrami** (ruggit myr **Lara Gut**; ruggit er 27 Averil 1991). T'ee cohirrey ayns dagh keird y çheeal agh she ny cruinnaghtyn bieauid sheese ny lhiargagh as super-G ny sur-cheirdyn eck. Chossyn ee boyn airhey ec Cloiaghyn Olympagh y Gheuree, 2022, ayns Beijing.

## Kianglaghyn magh
*
Bianca Beauchamp

She craishteyder feddish Canadagh ee **Bianca Stéphanie Beauchamp** (ruggit er 14 Jerrey Fouyir 1977). T'ee goll er enney son e craishtey drualtagh, an-ghraagh as latex.

## Bea leah as ynsagh
Va Beauchamp ruggit ayns Montréal, Québec, lesh ayr Canadagh Frangagh as moir Iddaalagh. V'ee enmyssit ayns onnor Bianca Jagger. V'ee troggit ayns Montréal ayns naboonys lesh çheet stiagh injil. Lurg doilleeidyn 'sy valley eck, darree Beauchamp magh lurg dirree ee ass yn ard-scoill as hoshee ee jannoo coorse ayns lettyraght y Rangish ec CEGEP, as ee geearree ve ny ynseyder Frangish. Va'n rah eck ass ee jannoo ny teishtyn beeal son scoill phreevaadjagh liehlagh. Erreish j'ee yn teishtys y gheddyn, hoshee ee jannoo studeyryssyn er y Rangish as gynsaghey ec Université du Québec à Montréal. 

## Imraaghyn

## Kianglaghyn magh

* 
* 
* 
* 
*
Madison Welch

She eear-chraishteyder drualtagh as eear-chaillin Page 3 Sostynagh ee **Madison Welch** (ruggit er 27 Luanistyn 1988). V'ee ry-akin dy mennick ayns earishlioaryn fir lheid as *[[Zoo Weekly]]*.

Ghow ee ayrn ayns episode jeh *[[Top Gear (straih hellveeish 2002)|Top Gear]]* (2009) liorish y BBC myr co-immanee lesh James May ayns rallee gleashtanyn classicaghas t'ee er ny ghoaill ayrnyn ayns sketçhyn aittys er *[[Russell Howard's Good News]]*.

Ayns 2011, chloie Welch paart y "Ven Cheylley" 'sy scannane fansee *[[Your Highness]]* liorish Danny McBride.

## Imraaghyn

## Kianglaghyn magh
*
*
*
Cristiano Ronaldo

She bluckaneyr keirdey Portiugagh eh **Cristiano Ronaldo dos Santos Aveiro** (ruggit er 5 Toshiaght Arree 1985). T'eh cloie myr toshiaght as she eshyn captan wirran ashoonagh y Phortiugal. T'eh coontit dy lheeadagh myr fer jeh ny cloiederyn share v'ayn rieau er dy henney, as ta queig aundyryn Ballon d'Or cosnit echey chammah's kiare Braagyn Airhey Oarpagh. Ta 32 aundyr ny chappan cosnit echey, goaill stiagh shiaght enmyssyn leeg, queig enmyssyn y UEFA Champions League, as enmys y UEFA European Championship. She leshyn y recortys er ny cloiaghyn UEFA smoo as eh er ny chloie ayns 183 cloiaghyn raad ren eh scoral 140 keayrtyn. Chammah's shen, she Ronaldo yn un chloieder scoaral ayns queig yl-chloiaghyn Chappan FIFA y Theihill.

## Kianglaghyn magh

*
Bluckan bascaidagh

She spoyrt fwirranagh eh **bluckan bascaidagh** ny **bluckan-bastag**. Ayns cloiaghyn, ta daa wirran, as queig cloiederyn ec dagh fwirran er y chooid smoo, cloie noi y cheilley er cooyrt cherrinagh. T'ad co-hirrey noi y cheilley son bluckan bascaidagh (mysh 9.4 oarlee (24 cm) er crantessen) y hilgey stiagh trooid lhoob y wirran condaigagh (bascaid ta 18 oarlee (46 cm) er crantessen as croghit 10 trieyn (3.048 m) harrish y laare chooyrtey) as, ec y traa cheddin, jannoo eiyrtys lhiettrimys y chur er y wirran condaigagh as ad streeu bluckanyn y chur trooid nyn mascaid hene. Ta dean magheragh cosney daa phoynt mannagh vel eh tilgit çheu hoal jeh'n linney tree poyntyn tra t'eh cosney tree poyntyn. Lurg drogh-chorrym, ta'n traa towshit stappit son un, daa, ny tree tilgaghyn seyrey un-phoynt. S'lesh y wirran lesh ny poyntyn smoo ec jerrey yn chloie y varriaght, agh my vel y traa towshit mooghit as ny poyntyn cheddin ec dagh fwirran, lhisagh traa vrash y chloie.

## Kianglaghyn magh

*Sheshaght Eddyr-ashoonagh y Vluckan Bascaidagh
Jodie Marsh

She persoonid meanyn, craishteyder, as troggeyder kirpey Sostynagh ee **Jodie Louise Marsh** (ruggit er 23 Nollick 1978). T'ee er ny ghoaill ayrn ayns ram claareeyn çhellveeish rieughagh, lheid as *[[Essex Wives]]* (2002), ''Back to Reality'' (2004), *[[Love on a Saturday Night]]* (2004), *[[Celebrity Big Brother (straih hellveeish Ghoaldagh)|Celebrity Big Brother]]* (2006, 2012), as *[[Big Brother's Bit on the Side]]* (2011–2013). Ghow ee ayrn 'sy chlaare rieugagh hene enmyssit *[[Totally Jodie Marsh]]* (2007).

Hoshee Marsh jannoo craishtey drualtagh ayns 2002 er Page 3 jeh *[[The Sun (Reeriaght Unnaneysit)|The Sun]]*, raad v'ee taishbynit shey keayrtyn. Ren e hene-veashnys, *Keeping It Real*, roshtyn y jeih s'yrjey er The Sunday Times Bestseller List. She colloonagh reiltagh v'ee son ram clouyn ashoonagh.

## Imraaghyn

## Kianglaghyn magh

*
*
*
William Shatner

She aghteyr Canadagh eh **William Shatner** (ruggit er 22 Mayrnt 1931). Harrish coorse shiaght jeihaght er foddeeaght, ta enney share er son e phaart myr James T. Kirk 'sy chiartys scannane *[[Star Trek]]*, voish e hoshiaght ayns 1965 myr captan y lhong rollageagh ''Enterprise'' 'sy nah episode toshee 'sy chied straih hellveeish ''Star Trek'' derrey'n chloie jerrinagh echey myr Captan Kirk 'sy shiaghtoo scannane *Star Trek*, *[[Star Trek Generations]]* (1994).

## Imraaghyn

## Kianglaghyn magh

* 
* 
*
Irene Cara

She arraneyder as ben-aghteyr Americaanagh va **Irene Cara Escalera** (18 Mayrnt 1959 – 25 Nollick 2022). Ren Cara goaill as screeu yn arrane "Flashdance... What a Feeling" (voish y fillym *[[Flashdance]]*). Chossyn ee Aundyr Academy son yn Arraney Bunneydagh Share as Aundyr Grammy Award son y Chloie Pop-ghoo Bwoirrin Share ayns 1984 son yn arrane shen. Ta enney er Cara chammah son e paart myr Coco Hernandez 'sy fillym *[[Fame (fillym 1980)|Fame]]* (1980), as son recortyssey arrane enmyssagh y fillym "Fame". Roish my dooar ee ard-ghoo voish *Fame*, chloie Cara yn karacteyr enmyssagh Sparkle Williams 'sy fillym drama kiaullee *[[Sparkle (fillym 1976)|Sparkle]]* (1976).

## Imraaghyn

## Kianglaghyn magh
* 
*
Saina Nehwal

She cloieder badmyntyn keirdey Injinagh ee **Saina Nehwal** (ruggit er 17 Mayrnt 1990). V'ee rhenkit 'sy chied ynnyd 'sy theihll as t'ee er ny chosney 24 enmyssyn eddyr-ashoonagh, goaill stiagh jeih enmyssyn y BWF Super Series. Ga dy row ee rhenkit 'sy nah ynnyd 'sy theihll ayns 2009, cha ren ee roshtyn y chied ynnyd agh ayns 2015. Rere shen, haink urree dy ve ny chied ven-chloieder ass yn Injey as y nah chloieder as yn Injey - lurg Prakash Padukone - y treanid shen y gheddyn. Hass ee er son yn Injey tree keayrtyn ayns Cloiaghyn Olympagh y Touree raad chossyn ee boyn ooha ayns Lunnin, 2012.

## Imraaghyn

## Kianglaghyn magh

*
Disney+

She shirveish veanyn strooanagh heeyntoose Americaanagh eh **Disney+**. S'lesh rheynn Media and Entertainment Distribution jeh'n Walt Disney Company t'ee. Ta'n çhirveish rheynn scannaneyn as straihyn çhellveeish va gientit ec The Walt Disney Studios as Walt Disney Television son y chooid smoo, lesh creeyn stoo son ny cowraghyn Disney, Pixar, Marvel, *[[Star Wars]]*, as National Geographic, chammah as Star ayns ardjyn ennagh. Ta scannaneyn as straihyn çhellveeish bunneydagh goll er rheynn magh er Disney+ chammah.

## Imraaghyn

## Kianglaghyn magh
*
Beyoncé

She arraneyder, screeudeyr arrane, as ben-aghteyr Americaanagh ee **Beyoncé Giselle Knowles-Carter** (ruggit er 4 Mean Fouyir 1981). Ta Beyoncé coontit myr nane jeh ny ben-chiaulleyderyn smoo cummaghtagh 'sy 21d eash, rere *[[NPR]]*. Ta'n rah eck er ny yannoo jallooag chultooragh jee as t'ee er ny chosney yn far-ennym "Queen Bey".

## Albymyn
* *Dangerously in Love* (2003)
* B'Day (2006)
* *I Am... Sasha Fierce* (2008)
* *4* (2011)
* *Beyoncé* (2013)
* *Lemonade* (2016)
* *Renaissance* (2022)

## Imraaghyn

## Kianglaghyn magh

* 
*
Angelīna Kučvaļska

She skyrreyder figgyr Latvagh ee **Angelīna Kučvaļska** (ruggit er 6 Nollick 1998). She feniagh CS Volvo Open Cup, 2014, feniagh daa-cheayrt Chappan Toruń (2015, 2016), feniagh Aundyr Tallinn (2014), as feniagh ashoonagh queig keayrtyn Feniaghtys y Latvey (2015–17, 2019–20) t'ee. T'ee er ny cho-streeu 'sy veer yerrinagh ec nuy Feniaghtyssyn yn ISU, raad chossyn ee y troar share eck, y kiarroo ynnyd, ec Feniaghtyssyn yn Oarpey ayns 2016.

## Imraaghyn

## Kianglaghyn magh
*
Klavdiya Plotnikova

She **Klavdiya Zakharovna Plotnikova-Andzhighatova** (, Kamassish: ; c. 1893 – 20 Mean Fouyir 1989) va'n Kamassisheyr jerrinagh (as, myr shen, y loayreyder jerrinagh jeh ny çhengaghyn Samoidagh Sayanagh). She Rooshagh enmyssit Zakhar Perov va'n ayr eck as she Kamassagh enmyssit Afanasiya Andzhighatova va'n voir eck. Ta Plotnikova-Andzhighatova as e paarantyn soit ayns scoltan 14 er y chaart ren y çhengoayllee Finnlynnagh Kai Donner er lughtyn thie ayns Abalakovo.

Cha row caa ec Plotnikova-Andzhighatova y Chamassish y loayrt lurg 1950 er-yn-oyr nagh row fys eck er Kamassisheyr erbee elley. Dyn y wooise shen, va e schleiyn 'sy Chamassish mie dy liooar, as she cooneyder mie v'ee da fockle-oaylleeyn son y chooid yerrinagh jeh'n theihll eck. Loayr Plotnikova-Andzhighatova y Rooshish, dynsee ee 'syn aegid eck. Lesh lhaggaghey e çhengey ghooghyssagh, chur y Rooshish stiagh er e schleiyn 'sy Chamassish dy mooar, goaill stiagh er y fockley magh, ny focklyn, as strughtooryn ny h-abbyrtyn eck.

## Imraaghyn
McKayla Maroney

She aa-lheiltagh ellynagh as arraneyder Americaanagh ee **McKayla Rose Maroney** (ruggit er 9 Nollick 1995). She oltey wirran lheiltys mraane ny Steatyn Unnaneysit va enmyssit Fierce Five ec Cloiaghyn Olympagh y Touree, 2012 v'ee, raad chossyn ee boyn airhey 'sy chloie fwirranagh as boyn argid 'sy chloie lheimyragh. V;ee ny oltey jeh'n wirran Americaanagh chossyn boynyn airhey ec Feniaghtyssyn Lheiltys Ellynagh y Theihill, 2021, raad chossyn ee boynyn airhey ayns ny cloiaghyn fwirranagh as lheimyragh. Ren ee cosney as coadey yn enmys Dowanagh eck as chossyn ee boyn airhey ec y chloie lheimyragh ec Feniaghtyssyn Lheiltys Ellynagh y Theihill, 2013. She ish va'n chied lheiltagh bwoirrin Americaanagh fendeil enmys lheimyragh ec Feniaghtyssyn y Theihill.

Haink er fotograf jee as dreagh "neu-haasit" eck, va jeant lurg chossyn ee boyn airhey ec ny Cloiaghyn Olympagh ayns 2012, ve ny meme eddyr-voggylagh. Ayns 2016, dirree ee magh ass y lheiltys cohirreydagh.

## Imraaghyn

## Kianglaghyn magh

* 
* 
* 
* 
* 
* 
*
Mitra Hajjar

She ben-aghteyr Eeraanagh ee **Mitra Hajjar** (; ruggit er 4 Toshiaght Arree 1977). T'ee er ny chosney ram accolaidyn, goaill stiagh Simorgh Crystal, chammah's enmyssaghtyn son tree Aundyryn Hafez, Aundyr Kelloorey Scannaneaght yn Eeraan, as Aundyr Heshaght Cremeyderyn as Screeudeyryn Fillym yn Eeraan.

## Coorse bea
Hoshee Hajjar cloie lesh *Strangely* va stiurit ec Ahmad Amini. T'ee er ny chloie ayns straihyn çhellveeish lheid as *Young Police*. Chloie ee 'sy haishbynys *Uncle Vania* 'sy Rank. Ayns 2005, daag ee yn Eeraan as hie ee dys y Rank as, lurg shen, dys America son studeyrys y yannoo er y stiureydys. Ren ee beaghey harrish y vooir feie 3 bleeantyn. Chloie ee ayns episode y chlaare Americaanagh *Smith*.

## Çhionraaghyn Mahsa Amini
Car çhionraaghyn Mahsa Amini 'syn Eeraan ayns 2022, va Hajjar goit ec lught reill yn Eeraan er-yn-oyr dy ren ee scughey e filleig ching er ard ayns gloo-pharteeaght rish ny çhionraaderyn.

## Filmyn reiht
* *The Cry*, 1999
* *Born under Libra*, 2001
* *Protest*, 2000
* *[[Killing Mad Dogs]]*, 2001
* *Nights of Tehran* 2001
* *Rokhsareh*, 2002
* *The Poisonous Mushroom*, 2002
* *[[Pink (fillym 2003)]]*, 2003
* *Alghazali - The Alchemist of happiness*, 2004
* *The Intruder*, 2002
* *Loser*, 2002
* *The Fugitive*, 2003
* *The Crime*, 2004
* *It's Winter*, 2006
* *The Secrets*, 2007
* *This Is Not A Love Song*, 2007
* *[[The Hunter (fillym 2010)|The Hunter]]*, 2010
* *Anahita*, 2010
* *[[Motherless (fillym)|*Motherless*]]*, 2022

## Imraaghyn

## Kianglaghyn magh
*
Salvador Dalí

She ellyneyr far-rieughagh Spaainagh va **Salvador Domingo Felipe Jacinto Dalí i Domènech** . Ta enney mie er son e schleiyn çhaghnoil, e linneyderys cruinn, as ny jallooyn quaagh er lheh 'syn obbyr echey.

Va Dalí ruggit ayns Figueres, y Chataloan, y Spaainey, raad hooar eh e ynsaghey formoil ayns ny h-ellynyn meeiney ayns Madrid. Ghow eh cummaght as cleayney voish yn Impressionaghys as mainshtyryn yn Aaruggyr voish eash aeg as haink er, beggan er veggan , dy ve cleaynit rish gleashaghtyn y chioobaghys as avant-garde. Hie yn obbyr echey ny s'niessey da'n Far-rieughid ayns ny 1920yn jeianagh as hie eh stiagh 'sy phossan Far-rieugagh ayns 1929 raad haink er dy ve coontit myr fer jeh ny cloiederyn s'yrjey. Va'n obbyr share ennit echey, *[[Kinjid y Chooinaghtyn]]*, jeant ayns Luanistyn 1931, as t'eh coontit myr y pheintal Far-rieugagh smoo ard-ghooagh. Ren Dalí beaghey 'sy Rank car Caggey Theayagh y Spaainey (1936 derrey 1939) roish my daag eh dys ny Steatyn Unnaneysit. Tra v'eh hoal, chossyn eh rah chaglit. Darree eh er-ash dys y Spaainey ayns 1948 raad ren eh fogrey magh yn aa-hyndaa echey dys y chraueeaght Chatoleagh as lhiassee eh e vod "oaylyssaght hesh-veanagh" va bunnit er yn anaase echey 'sy chlassicaghys, 'syn oaylyssaght, as ayns lhiassaghyn sheansagh jeianagh.

Ta stoyr ellynagh Dalí goaill stiagh peintal, ellynyn graafagh, scannaneaght, jallooderys, kiaddey, as fotografeeaght, chammah as co-obbraghyn lesh ellyneyryn elley. Chammah's shen, screeu eh far-skeealaght, feeleeaght, hene-veashnys, traaghtyn, as peeshyn cremeydagh. Ny cooishyn mooarey 'syn obbyr echey, t'ad goaill stiagh ashlishyn, y fo-chooinsheansaght, y cheintyssaght, y chraueeaght, sheanse, as ny mooinjeryssyn persoonagh echey. Chur yn aghtys theayagh corragh as erreayrtagh ny smoo arrey huggeysyn na chur yn obbyr echey, red chur contaartys orroosyn dreill eh er ard-scansh as vrasnee ny cremeyderyn echey. S'arganagh va'n pohlldey theayagh v'echey er son y lught-reill Francoagh, e yantyssyn traghtee, as foays as feerid kuse jeh ny h-obbraghyn jeianagh echey. She cummaght vooar va'n seihll as yn obbyr echey er Far-rieughee elley, er y phop-ellyn, as er ellyneyryn co-emshiragh lheid as Jeff Koons as Damien Hirst.

Ta daa hie tashtee mooarey ayn currit da obbyr Salvador Dalí: Theater as Thie Tashtee Dalí ayns Figueres, y Spaainey, as Thie Tashtee Salvador Dalí ayns St. Petersburg, Florida.

## Jallooyn


Dalí. Gala.JPG|*Gala 'syn Uinnag* (1933), Marbella
Salvador Dali The Rainbow 1972.jpg|*Yn Goal Twoaie* (1972), M.T. Abraham Foundation
Dalí.Rinoceronte.JPG|*Rinoceronte vestido con puntillas* (1956), Puerto José Banús
Plaza de Dalí (Madrid) 08.jpg|Plaza de Dalí (Kerrin Dalí), Madrid
Dalí.Perseo.JPG|*Perseo* (*[[Perseus]]*), Marbella
Children-at-Dali-exibition.jpg|Paitçhyn ec taishbynys Dalí ayns Sakıp Sabancı Museum, İstanbul


## Imraaghyn

## Kianglaghyn magh
Henri Matisse

She ellyneyr sooilley Frangagh va **Henri Émile Benoît Matisse** (31 Nollick 1869 &ndash; 3 Sauin 1954). Ta enney mie er er son yn ymmyd ren eh jeh daaghyn as y linneydeyrys flaaoil as bunneydagh v'echey. She linneyder, jantagh prentyn, as jallooder v'eh, agh she myr peinteyr t'eh ny share er enney.
Ta Matisse coontit dy mennick, goll rish Pablo Picasso, myr fer jeh ny h-ellyneyryn chur rish lhiassaghyn bun-chaghlaaee ayns ny h-ellynyn sooilley car ny jeihaghtyn leah jeh'n feedoo eash, as eh freggyrtagh er son lhiassaghyn mooarey scanshoil 'sy pheintal as 'sy jallooderys.

Chur y daaghys jeean ayns e obbraghyn ren eh peintal eddyr 1900 as 1905 imraaghyn rish myr fer jeh ny Fauveyn (Frangish son "beishtyn feie"). Va ram jeh ny h-obbraghyn share echey crooit 'sy jeihaght lurg 1906, tra lhiassee eh mod gyere chur trimmid er cummaghyn rea as patternyn jesheenagh. Ayns 1917, darree eh dys fo-valley Nice er Côte d'Azur, as chur mod lhaggit yn obbyr echey car ny 1920yn moylley cremeydagh rish myr pohllder y tradishoon classicagh 'sy pheintal Rangagh. Lurg 1930, ren eh doltey aashaghey ny s'trimmey jeh'n chummey. Tra chur yn aslaynt lhiettrimys er y pheintal echey, chroo eh corpane d'obbraghyn ayns mean y chollage pabyr giarit.

Chossyn e vainshteraght da er insh trome-cheayllagh ny daaghyn as y linneeaght, va taishbynit ayns corpane d'obbraghyn va jeant harrish lieh-cheead bleeaney, enney myr ard-er 'syn elleyn noa-emshiragh.

## Imraaghyn

## Kianglaghyn magh

* Musée Matisse Nice
Francisco Goya

She peinteyr as jantagh prentyn Romansagh Spaainagh va **Francisco José de Goya y Lucientes** (30 Mayrnt 1746 &ndash; 16 Averil 1828). T'eh coontit myr y peinteyr Spaainagh smoo scanshoil 'sy 18oo as y 19oo eash. Ta e pheintalyn, e linneeaghtyn, as e ghrainnaghyn aahoilshaghey ny musthaaghyn shenndeeagh co-emshiragh as chur ad dy mooar stiagh er peinteyryn scanshoil elley y 19oo as y 20oo eash. T'eh currit sheese dy mennick er Goya dy nee eshyn y Shenn-vainshtyr jerrinagh as y chied mastey ny mainshtyryn noa-emshiragh.

## Imraaghyn

## Kianglaghyn magh

* www.FranciscoGoya.com
Georgia Jones (reddaghey)

Foddee dy vel **Georgia Jones** çheet er:
* Georgia Jones, cloieder bluckan bascaidagh Sostynagh (r. 1990)
* Georgia Jones, ben-aghteyr pornograafagh Americaanagh (r. 1988)
* Georgina Jones, leddogeyr Americaanagh (1882-1955)
Dursley McLinden

She aghteyr Manninagh va **Dursley James McLinden** (29 Boaldyn 1965 – 7 Luanistyn 1995). Va'n coorse bea echey jeerit er y chooid smoo er yn ardan ayns Lunnin ayns cloiaghyn kiaullee lheid as *[[The Phantom of the Opera (cloie kiaullee 1986)|The Phantom of the Opera]]*, *[[Gigi (cloie kiaullee)|Gigi]]* (Lyric Theatre, 1985) as *[[Follies]]*.

Chloie eh yn paart enmyssagh 'sy fillym *[[Just Ask for Diamond]]* (1988). Er y çhellveeish, chloie eh Sgt Mike Smith ayns 1988 'syn episode *[[Remembrance of the Daleks]]* jeh'n straih *[[Doctor Who]]*.

## Seihll aeg

Tra v'eh hoght bleeaney d'eash, ren McLinden e chied chloie ec Willaston School, tra chloie eh y ven heyr ayns *[[Dick Whittington and His Cat|Dick Whittington]]*. Tra v'eh 16 bleeaney d'eash, daag eh e hie ayns Doolish as darree eh dys Peckham raad ren eh aarlaghey myr aghteyr ec Mountview Theatre School.

## Baase

Haink çhingys er McLinden ayns 1988, as ayns 1990 hooar eh yn faaishnys-enn dy row VGYS-SGYF echey. Myr eiyrtys, ren eh troggal argid da West End Cares, y banglane theateragh jeh'n ghiastyllys SGYF Crusaid. Dreill yn aghteyr gobbraghey derrey shiartanse dy hiaghtinyn roish hooar eh baase as eh 30 bleeaney d'eash. Va'n baase echey currit sheese myr SGYF.

Ta'n drama SGYF ''It's a Sin'' (2021) goaill stiagh moylley da McLinden raad ta'n ard-characteyr Ritchie Tozer (Olly Alexander) cloie ayns skeeal far-skeealagh jeh *Doctor Who* enmyssit *Regression of the Daleks* raad t'eh cloie yn karacteyr Trooper Linden. Ren screeudeyr *It's A Sin*, Russel T Davies, çheet quail McLinden trooid co-charrey.

## Cloiaghyn elley
**[[Mr. Bean]]* &ndash; Creckeyder Braagyn ayns *Mr. Bean Goes To Town* (1991)
**[[After Henry (straih hellveeish)|After Henry]]* &ndash; Edward ayns "Party Politics" (1990)
**[[Just Ask for Diamond]]* aka *Diamond's Edge* Tim Diamond (1988)
**Diamond Brothers – South By South-East* Tim Diamond 
**[[Doctor Who]]* &ndash; Sgt Mike Smith ayns *[[Remembrance of the Daleks]]* (1988)

## Imraaghyn

## Kianglaghyn magh
*
Yasmin Ingham

She markiagh Manninagh-Goaldagh ee **Yasmin Ingham** (ruggit er 13 Boaldyn 1997). Ayns 2022, chossyn Ingham y boyn airhey ec Feniaghtyssyn Cloie yn Theihill as ee markiagh er Banzai du Loir. Ayns 2024, v'ee reiht da fwirran Olympagh y Vretyn Vooar.

## Bea leah
Va Ingham ruggit as troggit ayns Mannin raad va'n voir eck, Lesley, ny reireyder er ynnyd markiaght mooar enmyssit Kennaa. Ta Ingham er ny ghraa dy nee "on it" va ny chied focklyn eck as ee nuiddragh cabbyl e maayrey, Remy.

## Imraaghyn

## Kianglaghyn magh
*
Yasmin Finney

She ben-aghteyr as persoonid eddyr-voggyl Sostynagh ee **Yasmin Finney** (ruggit er 30 Luanistyn 2003). V'ee taishbynit er y nah-rolley 20 Under 20 liorish GLAAD. Ta enney urree son e paart myr Elle Argent 'sy straih *[[Heartstopper (straih hellveeish)|Heartstopper]]* (2022) liorish Netflix. Ayns 2023, haink ee stiagh cloie ayns fwirran *[[Doctor Who]]*.

## Imraaghyn

## Kianglaghyn magh
* 
* 
*
Hryhorii Skovoroda

She fallsoonagh jeh bun Cossackagh Ookraanagh va **Hryhorii Skovoroda**, ta goll er enney chammah myr **Gregory Skovoroda** ny **Grigory Skovoroda** (; , *Hryhorii Savych Skovoroda*; , *Grigory Savvich Skovoroda*; 3 Nollick 1722 – 9 Sauin 1794). Ren eh beaghey as obbraghey ayns Impiraght y Roosh. She feelee, ynseyder as cummeyder y chiaull liturgagh v'eh. Ta'n cleaney as y chummaght echey er e cho-emshiree as er ny sheelogheyn haink ny yei coontit dy Socratagh, as dy mennick v'eh enmyssit "Socrates". Chur obbyr Skovoroda rish eiraght chultooragh yn Ookraan as y Roosh noa-emshiragh.

Screeu Skovoroda e heksyn ayns mestey tree çhengaghyn: y Clavish Agglishagh, yn Ookraanish, as y Rooshish, lesh kuse vooar d'abbyrtyn as focklyn voish yn Oarpey Heear as aaraaghyn 'sy Ladjyn as 'sy Ghreagish. Va'n chooid smoo jeh ny lettyryn foast er mayrn echey screeuit 'sy Ladjyn ny 'sy Ghreagish, agh ghow eh ymmyd jeh'n Rooshish Ynsit va ymmydit ayns Slobozhanshchyna ec y traa shen, eiyrtys er y Rooshaghey foddey v'ayn agh lesh ram abbyrtyn as focklyn Ookraanagh ayn chammah.

Va Skovoroda ynsit ec Collegium Mohileanum ayns Kiev (Kyiv 'syn Ookraan jiu). As cummaghtyn seihlltagh as spyrrydoil er ny lhiantyn, ren y fallsoonagh beaghey myr smooineyder-jeirkagh troailtagh. Ayns e hraaghtyn as cohagglooyn, ta feyshtyn biblagh lhie harrish y cheilley rish adsyn v'er ny scrutaghey hannah liorish Plato as ny Stoee. Va'n chied lioar liorish Skovoroda currit magh lurg e vaaish ayns 1798 ayns Caayr Pheddyr as va'n slane çhaglym soilshit magh ayns Caayr Pheddyr da'n chied cheayrt ayns 1861. Roish shen, cha row yn chooid smoo jeh ny h-obbraghyn echey ry-gheddyn agh ayns cummey laue-screeuyn.

## Imraaghyn

## Kianglaghyn magh

* Lioar chooney er-linney
Georgia Jones

She cloieder bluckan bascaidagh keirdey Goaldagh ee **Georgia Louise Jones** (ruggit er 3 Averil 1990). Ec y traa t'ayn, t'ee cloie lesh ny Manchester Mystics.
Jamie Blackley

She aghteyr Manninagh-Goaldagh eh **Jamie Alexander Blackley** (ruggit er 8 Jerrey Souree 1991). Ta enney er erson e phaart myr Adam Wilde 'sy fillym *[[If I Stay (scannane)|If I Stay]]*.

## Beashnys
Va Blackley ruggit ayns Doolish, Mannin, as v'eh troggit ayns Lunnin, Sostyn, marish e ayr, Martin, e voir, Marina, as e huyr shinney, Holly-Anna. She myr Hanschen va'n chied phaart mooar echey ayns gientyn ardan jeh'n chloie *[[Spring Awakening (cloie)|Spring Awakening]]* ayns Lunnin. Va paart beg ec Blackley myr Iain 'sy fillym contoyrtys-jantys/shee-skeeal *[[Snow White and the Huntsman]]* (2012), agh ta fir jeh ny paartyn mooarey v'echey goaill stiagh Mark 'sy fillym creauagh *[[Uwantme2killhim?]]* (2013), Sigurdur Thordarson 'sy fillym creauagh *[[The Fifth Estate (scannane)|The Fifth Estate]]* (2013), as Adam Wilde 'sy drama romansagh *[[If I Stay (scannane)|If I Stay]]* (2014). Chammah's shen, chloie eh Freddie Hamilton ayns *[[The Halcyon]]*.

## Imraaghyn

## Kianglaghyn magh
* 
*
Jean Chapelain

She feelee as cremeyder Frangagh va **Jean Chapelain** (4 Nollick 1595 – 22 Toshiaght Arree 1674). Ren eh beaghey as obbraghey car y *[[lettyraght Rangagh y 17oo eash|Grand Siècle]]*, as t'eh share er enney myr reagheyder as bun-oltey yn Académie française. Hooar Chapelain ooashley mooar myr cremeyder lettyragh, agh va'n obbyr hene echey, daan mooar bentyn rish Jeanne d'Arc va enmyssit "La Pucelle" (1656) lampoonit ec e cho-emshiragh Nicolas Boileau-Despréaux.
Amber Joseph

She daawheeylleyder ratçhal keirdey Barbadagh ee **Amber Joseph** (ruggit er 15 Nollick 1999).

## Imraaghyn
Maude Apatow

She ben-aghteyr Americaanagh ee **Maude Annabelle Apatow** (ruggit er 15 Nollick 1997). Ta enney share urree son e paart myr Lexi Howard 'sy straih drama *[[Euphoria (straih hellveeish Americaanagh)|Euphoria]]* (2019–jiu) lesh HBO.

She ish y neen shinney lesh y jantagh fillym Judd Apatow as y ven-aghteyr Leslie Mann. Hoshee Apatow yn coorse eck cloie neen karacteyryn e maayrey ayns filmyn e ayr *[[Knocked Up]]* (2007), *[[Funny People]]* (2009), as *[[This Is 40]]* (2012).

Hooar Apatow enney s'odjey er son e paartyn ayns ny filmyn *[[Other People (fillym)|Other People]]* (2016), *[[The House of Tomorrow (fillym 2017)|The House of Tomorrow]]* (2017), *[[Assassination Nation]]* (2018), as *[[The King of Staten Island]]* (2020), as 'sy vyn-straih *[[Hollywood (myn-straih)|Hollywood]]* (2020) lesh Netflix.

## Imraaghyn

## Kianglaghyn magh

*
Emily Head

She ben-aghteyr Sostynagh ee **Emily Head** (ruggit er 15 Nollick 1988). Haink y chied phaart mooar eck tra ren ee cloie Carli D'Amato 'sy sitcom *[[The Inbetweeners]]* liorish E4. Lurg shen, chloie ee Rebecca White 'sy çheabin *[[Emmerdale]]* liorish ITV as Colette Andrews 'sy drama *[[The Syndicate]]* liorish y BBC

## Kianglaghyn magh

*
Nikoloz Baratashvili

She feelee Shorshagh va'n Prinse **Nikoloz "Tato" Baratashvili** (; 4 Nollick 1817 – 21 Jerrey Fouyir 1845). She eshyn va fer jeh ny chied Horshee mestey yn ashoonaghys noa-emshiragh rish y Romanseeaght Oarpagh as yn "Oarpaghys" y chur stiagh 'sy lettyraght Horshagh. Kyndagh rish e vaase leah, cha row agh eiraght lettyragh veg faagit echey ta jeant seose jeh daaeed lyree giarey, un daan sheeynt, as kuse veg dy lettyryn preevaadjagh, agh dyn bwooise da shen, t'eh coontit myr mullagh y Romanseeaght Horshagh. V'eh coontit myr "Byron y Çhorshey".

## Shennayraght

## Imraaghyn

## Kianglaghyn magh
Francesco Scarlatti

She cummeyder Barockagh Iddaalagh va **Francesco Scarlatti ** (5 Nollick 1666 – c. 1741). V'eh ny vraar s'aa lesh Alessandro Scarlatti.

Hannee Francesco fo scaa e vooinjer va ny share er enney, myr Alessandro Scarlatti as e vac braarey, Domenico. Ansherbee, she kiaulleyder cooilleeinit va Francesco hene as dreill eh shiartanse dy churrymyn.

Va Francesco ruggit er 5 Nollick 1666 ayns Palermo, y Çhissyl. Er-yn-oyr dy row yn ellan fo stiurey Reeriaght Napoli, hie Francesco dys Napoli son e studeyryssyn y yannoo 'sy Conservatorio. V'eh yn chied churrym v'echey lurg e studeyryssyn myr biol-chloieder ec y Chabbal Reeoil ayns Napoli. S'arganagh va e churrym; va ram jeh ny kiaulleyderyn Naaplagh myskidagh rish bwooise da'n chleayney queiggagh v'ec Francesco 'sy chooyrt.

Ayns 1690, phoose eh rish Rosalinda Albano. Hooar ee baase ayns 1706 erreish j'ee queig cloan y ruggey.

Ny s'anmey, hie Francesco er feie'n Oarpey. Ren eh keayrt er Lunnin ayns 1719. Ta farraneyn ennagh gra dy row eh shen er cuirrey voish e charrey Handel, hie eh ny whaiyl reggyryn dy vleeantyn hannah hene 'syn Iddaal. S'goan y fys ain bentyn rish e hraa ayns Lunnin, agh t'eh er credjal dy b'liklee dy ren eh obbraghey ayns tree possanyn kiaullee. Va Scarlatti moyllit da James Brydges, 1d Diuc Chandos liorish John Arbuthnot. Dreill Chandos, patroon Handel, undinys kiaullee ec e ard-hie, Cannons ayns Middlesex, agh s'baghtal nagh ren Scarlatti goll ayn.

Roish 1724 va Francesco beaghey ayns Divlyn. Va'n currym echey currit sheese myr "Mainshtyr y Chiaull" (*Master of Musick*). S'liklee dy ren eh poosey tra v'eh ayns Nerin. Ta'n *Dublin Journal* voish 1733 screeu: 'Jane Scarlatti, wife of Francis Scarlatti, Master of Musick, hath eloped from her said husband. This is to desire that nobody may give any credit to the said Jane Scarlatti on account of her said husband; for he will not pay any debts that she shall contract; nor answer any bills she may draw on him.'

Va'n coontys jerrinagh jeh Francesco Scarlatti recortyssit ayns 1741, tra nagh row eh ry-gheddyn da consert kyndagh rish yn aslaynt.

## Imraaghyn
Maria de Dominici

She peinteyr, jallooder, as ben reillt hrassagh Charmelagh Valtagh va Suor **Maria de Dominici** (6 Nollick 1645 – 18 Mayrnt 1703). V'ee ruggit lesh lught thie d'ellyneyryn ayns caayr Birgu (Vittoriosa), as she neen lesh gaaue airh as leagheyder da Reejeryn y Valta v'ee. She peinteyryn va jees jeh ny braaraghyn eck, Raimondo de Dominici as Francesco de Dominici. Ren mac Raimondo, Bernardo, screeu lioar hennaghys ellynagh cho-emshiragh ghow stiagh imraaghyn da Maria.

## Imraaghyn
Ève Curie

She screeudeyr, earisheyr, as pianneyder Frangagh as Americaanagh va **Ève Denise Curie Labouisse** (6 Nollick 1904 – 22 Jerrey Fouyir 2007). V'ee ny neen aeg lesh Marie Skłodowska-Curie as Pierre Curie. Va Irène Joliot-Curie ny shuyr as Frédéric Joliot-Curie ny vraar lhee. Ren ee obbraghey myr earisheyr as she ish va ughtar beashnys e moir *Madame Curie* as ughtar y lioar naighteyraght chaggee, *[[Journey Among Warriors]]*. Voish ny 1960yn chur ee obbyr er son UNICEF fo currym eck, kiarail cooney da paitçhyn as moiraghyn ayns çheeraghyn ta goll er lhiassaghey. She Ève va'n ynrican oltey jeh'n lught thie ech nagh ren reihys coorse bea myr sheanseyr as nagh gossyn Aundyr Nobel, ga dy ren e 'er sheshee, Henry Richardson Labouisse Jr., geddyn Aundyr Nobel 'sy Çhee ayns 1965 er lieh UNICEF.

## Imraaghyn

## Kianglaghyn magh

* Beashnys Ève Curie
Emma Green (roortagh)

She aa-ardlheimmeyder Soolynnagh ee **Emma Anna-Maria Green**, ta goll er enney chammah myr *Emma Green Tregaro* (ruggit er 8 Nollick 1984). Chossyn ee boyn ooha 'sy chloie ec Feniaghtyssyn IAAF y Theihill, 2005. Hass ee er son y Toolynn ec Cloiaghyn Olympagh y Touree, 2008, as Cloiaghyn Olympagh y Touree, 2012. Haink ee stiagh 'sy 2h ynnyd ec Feniaghtyssyn Roortaghys yn Oarpey, 2010, tra chossyn ee yn eiyrtys share eck er 2.01&nbsp;m.

## Kianglaghyn magh

*
Bluckan etloge

She spoyrt fwirranagh eh **bluckan etloge** raad ta daa wirran ta jeant seose jeh shey cloiederyn er dagh fwirran scarrit voish y cheilley liorish lieen. Ta dagh fwirran jannoo y chooid share poyntyn y scoaral liorish gruntey yn vluckan ayns cooyrt y wirran condaigagh fo reillyn reaghit. T'eh er ny ve ny ayrn jeh claare oikoil Chloiaghyn Olympagh y Touree voish Tokyo 1964. Va bluckan etloge traie lhiggit stiagh 'sy chlaare ayns Atlanta ayns 1996.

## Imraaghyn

## Kianglaghyn magh

* Fédération Internationale de Volleyball – FIVB
* AVP
Diora Baird

She ben-aghteyr as craishteyder Americaanagh ee **Diora Lynn Baird** (ruggit er 6 Averil 1983). Ga dy ren ee craishtey er son *[[Guess?]]*, ta enney share urree son e paartyn ayns ny filmyn *[[Wedding Crashers]]* (2005), *[[Accepted]]* (2006), *[[The Texas Chainsaw Massacre: The Beginning]]* (2006), *[[Young People Fucking]]* (2007), *[[My Best Friend's Girl (fillym 2008)|My Best Friend's Girl]]* (2008), *[[Stan Helsing]]* (2009), as *[[Transit (fillym 2012)|Transit]]* (2012).

## Imraaghyn

## Kianglaghyn magh

* 
* 
*
Katie Taylor

She doarneyr keirdey as aa-chloieder soccer Yernagh ee **Katie Taylor** (ruggit er 2 Jerrey Souree 1986). She feniagh daa-cheayrt y theihill t'ee as feniagh eddrym-veihaghan gyn cur noi roie, as enmys y WBA freillt eck voish y vlein 2017; enmys yn IBF voish 2018; as enmyssyn earishlioaryn y WBC, WBO, as *[[The Ring (earishlioar)|The Ring]]* voish 2019. Chammah's shen, chossyn ee enmys mark-veihaghan sosharagh yn WBO ayns 2019. Erreish j'ee barriaght y gheddyn er Delfine Persoon ayns 2019, haink urree dy ve coontit mastey hoght doarneyryn ny lomarcan rieau (firryn ny bwoirrin) dagh fer jeh ny kiare enmyssyn dowanagh mooarey - WBA, WBC, IBF, as WBO - y reayll ec y traa cheddin.

## Imraaghyn

## Kianglaghyn magh
* 
* 
* 
* 
* 
*
Leddoge

She spoyrt baghyl ee **leddoge** ny **laddoge**, ny **tennys** ny **bassag** ny keayrtyn. T'eh cloiet peiagh-er-peiagh (singylyn) ny eddyr daa wirran as daa chloieder er dagh fwirran (dooblaghyn). Ta dagh cloieder gymmydey baghyl ta strengit lesh coyrd son bluckan rubbyr follym ta coodit lesh pelt y woalley harrish ny mygeayrt lieen stiagh ayns cooyrt y chondaigagh. She dean y ghamman y vluckan y arraghey lheid as nagh vel y condaigagh jargal aa-woalley fondagh y chloie. Yn cloieder nagh vel jargal y bluckan y aa-woalley, cha gossyn eh poynt choud cheddin ta'n cloieder elley cosney poynt.

She spoyrt Olympagh ee yn leddoge, as t'ee goll er cloie ec dagh keim y çheshaght as ec dagh blein d'eash. Foddee leddoge y chloie ec peiagh erbee foddee baghyl y reayll, goaill stiagh adsyn ayns caairyn wheeyllagh. Hoshee yn gamman noa-emshiragh ayns Birmingham, Sostyn, 'sy 19oo eash myr **leddoge aaie**. Va kianglaghyn çhion ec y leddoge rish gammanyn faaie eigsoylagh, lheid as crokay as boulleraght, chammah's rish y çhenn spoyrt baghyl ta goll er enney jiu myr leddoge chiart.

Ta reillyn y leddoge noa-emshiragh unnane as adsyn v'ayn ayns ny 1890yn, goaill magh daa reill er lhimmey: derrey 1961 cha row eh lowit ec y çhirveishagh yn daa chass echey ny eck y ghoaill seose ass y laare, as doltey y chorrym-vrishey ayns ny 1970yn. She bishaght rish y leddoge cheirdey na doltey çhaghnoaylleeaght yn aavriwnys lectraneagh goll rish corys arganey poyntyn. Ta'n corys shen lhiggey da cloieder eam linney poynt y arganey noi as she Hawk-Eye yn ennym ta currit er y chorys shen.

Ta'n leddoge goll er cloie ec millioonyn dy chloiedern soccar as she spoyrt fakinagh er feie'n chruinney t'ee chammah. Ta ny kiare yl-chloiaghyn Grand Slam feer ennoil: yn Australian Open, ta cloiet er cooyrtyn creoi; y French Open, ta cloiet er cooyrtyn cray ruy; Wimbledon, ta cloiet er cooyrtyn faiyragh; as yn US Open, ta cloiet er cooyrtyn creoi.

## Imraaghyn

## Kianglaghyn magh

* International Tennis Federation (ITF)
* Association of Tennis Players (ATP) – sheshaght leddoge cheirdey ny fir
* Women's Tennis Association (WTA) – sheshaght leddoge cheirdey ny mraane
* Halley Foaynoo Eddyr-ashoonagh y Leddoge
Lieenvluckan

She gamman bluckan eh **lieenvluckan**. T'eh goll er cloie er cooyrt liorish daa wirran as shiaght cloiederyn er dagh fwirran. S'goan eh mastey spoyrtyn er-yn-oyr dy row eh crooit son mraane dy liehlagh. Ta'n spoyrt cloiet er cooyrtyn lieenvluckan sthie ny mooie. Ta'n lieenvluckan er ny chloie ayns ashoonyn y Cho-unnaneys er lheh.

Va'n lieenvluckan bunnit ayns Sostyn car y 19oo eash jeianagh. Ec y toshiaght, v'eh currit sheese myr 'bluckan bascaidagh ny mraane' agh haink eh magh myr spoyrt er lheh kyndagh rish e chaghlaaghyn reill. Ta'n lieenvluckan anchasley rish e huyr-spoyrt bluckan bascaidagh mraane dynagh rish y lhiettrimys t'ayn er jibrey, er bounsal, as er roie tra'n cloieder ayns shelloo yn vluckan. Chammah's shen, ta'n lieenvluckan enmyssey caghlaaghyn ynnyd ny cloiederyn, as t'eh sarey da ny cloiederyn c'raad er y choooyrt t'ad lowit cloie. Myr eiyrtys, ta'n lieenvluckan cur ny smoo trimmid er shaghaghyn as er ynnyd y chloieder na ta'n bluckan bascaidagh as s'loo ta'n coventyn fishigoil.

Hie yn gamman er ny lhiassaghey ayns Sostyn ayns ny 1980yn voish cummaghyn leah y vluckan bascaidagh. Roish 1960, va ny reillyn cloie eddyr-ashoonagh stundayrtit as va International Federation of Netball and Women's Basketball ("Conastey Eddyr-ashoonagh y Lieenvluckan as Bluckan Bascaidagh ny Mraane"), va aa-enmyssit myr World Netball ny s'anmey, currit er bun. Ta World Netball goaill stiagh ny smoo na 70 fwirranyn ashoonagh er ny reaghey ayns queig ardjyn dowanagh.

## Kianglaghyn magh

*International Federation of Netball Associations
*The Vitality Netball Superleague
Shorshish

Ta'n **Çhorshish** (, er ny romanaghey myr: *kartuli ena*) ny çhengey Chartvelagh smoo as s'lhea, as t'ee ny çhengey lettyragh ny lingua franca son loayreyderyn ny çhengaghyn elley mooinjeragh. She çhengey oikoil y Çhorshey t'ee as she çhengey dooghyssagh t'ee ec 87.6% jeh pobble y çheer. Ta mysh 4 millioonyn dy loayreyderyn ayn jiu.

## Imraaghyn
Ruth Bradley

She ben-aghteyr Yernagh ee **Sharon Ruth Bradley** (ruggit er 24 Jerrey Geuree 1987). Ta enney share urree son e paartyn myr Emily Merchant ayns ny straihyn *[[Primeval (straih hellveeish)|Primeval]]* (2011) as Karen Voss ayns *[[Humans (straih hellveeish)|Humans]]* (2015–18). Va paartyn aahaghyrtagh eck ayns *Legend* (6 episodeyn, 2006), *[[The Innocence Project]]* (8 episodeyn, 2006–07), *[[Plus One (straih hellveeish)|Plus One]]* (6 episodeyn, 2009) as *[[Love/Hate (straih hellveeish)|Love/Hate]]* (straihyn 1 as 2). Chammah's ny paartyn shen, chloie ee Garda Lisa Nolan 'sy straih far-skeealaght heanse atçhim aitt *[[Grabbers]]* (2012). Chossyn ee Aundyr IFTAson y Ven-aghteyr Co-hassooagh Share ayns 2007 er son e paart ayns *[[Stardust (myn-straih hellveeish)|Stardust]]*. Lurg shen, chossyn ee aundyr son y Ven-aghteyr Share ec Feailley Fillym Eddyr-ashoonagh Milano (2010) son e cloie 'sy fillym *[[In Her Skin]]*.

## Kianglaghyn magh
*
Louise O'Reilly (craishteyder)

She craishteyder fassan as mooar-howshagh Yernagh ee **Louise O'Reilly** (ruggit ayns Divlyn, Nerin, er 1 Jerrey Geuree 1990). Hoshee e coorse bea ny smoo na jeih bleeaney er-dy-henney tra nagh row "craishteyderyn mooar-howshagh" foast faagit magh ass y chraishtey fassan. Hayrn e tuarystal arrey y vargey fassan Germaanagh raad ren ee obbraghey da'n chied vlein as, rere shen, haink enney eddyr-ashoonagh urree. T'ee er shooyl ayns ram Shiaghtinyn Fassan as t'ee er ny chraishtey er son kuse jeh ny cowraghyn fassan as aalid smoo, goaill stiagh River Island, Primark, Dorothy Perkins, Evans, Neutrogena, Schwarzkopf, Batiste as fir elley.

Voish toshiaght e coorse bea, ta O'Reilly er ny hassoo er son eieyn y chaghlaays 'sy fassan ayns cummaghyn schoillaragh as ayns co-akinyn meanyn bentyn rish mooadyn, ablidyn, cultooryn, as eashyn. T'ee er ny ve ny loayreyder oastagh er son Shiaghtin Fassan Lunnin as ayns ram undinyssyn elley er y chooish shen.

Chammah's y craishtey, ta O'Reilly jannoo eiyrtys dooishtid fassan er keim hraghtee trooid e blog, *Style Me Curvy*.

## Kianglaghyn magh
*
Orla Brady

She ben-aghteyr theater, çhellveeish, as fillym Yernagh ee **Orla Brady** (ruggit ayns Divlyn er 28 Mayrnt 1961). T'ee er ny ve enmyssit er son ram aundyryn voish yn Irish Film & Television Academy son e obbyr ayns claareeyn çhellveeish, chammah as e paart 'sy cho-ghientyn RTÉ/BBC *A Love Divided* raad chloie ee Sheila Cloney. Hoshee yn coorse bea eck lesh y cholught cloie Balloonatics Theatre Company. Hooar ee e chied phaart er y çhellveeish myr cleragh banc 'sy straih *Minder* ayns 1993. Haink e chied phaart 'sy scannaneaght lesh e paart myr Vanessa ayns * [[Words Upon the Window Pane]]* ayns 1994. Chloie Brady ram paartyn aahaghyrtagh ayns straihyn 'sy Reeriaght Unnaneysit as ayns ny Steatyn Unnaneysit, chammah as ayns claare er lheh jeh'n straih *[[Doctor Who]]*. Ayns 2020, haink ee stiagh 'sy 43oo ynnyd er rolley ny h-aghteyryn Yernagh share lesh *[[The Irish Times]]*.

## Imraaghyn

## Kianglaghyn magh
* 
*
Nadia Forde

She craishteyder, ben-aghteyr, as persoonid çhellveeish Yernagh ee **Nadia Forde** (ruggit er 3 Boaldyn 1989). Ghow ee ayrn 'sy chiarro straih jeig jeh'n chlaare çhellveeish rieughagh *[[I'm a Celebrity...Get Me Out of Here!]]* liorish ITV, goaill toshiaght er 16 Sauin 2014 as goaill jerrey er 2 Nollick y vlein cheddin, raad haink ee stiagh 'sy nuyoo ynnyd. as t'ee er ny ghoaill ayrn 'sy chlaare lhee hene *Nadia Goes to Hollywood*. Chammah's shen, chloie ee Rita 'sy fillym *[[Once Upon a Time in London]]* ayns 2017.

## Imraaghyn

## Kianglaghyn magh
*
Laurena Lacey

She craishteyder drualtagh Yernagh Hwoaie ee **Laurena Lacey** (ruggit er 29 Averil 1986 ayns Inis Ceithleann, Nerin Hwoaie). She nane jeh ny chied chraishteyderyn drualtagh ass Nerin Hwoaie haink enney eddyr-ashoonagh urree as she ish y chied chraishteyder Yernagh ve reiht myr *Playboy Cybergirl*. She cosneyder y tostyl aalid Yernagh Miss Hawaiian Tropic v'ee ayns 2008. Hoshee ee craishtey tra v'ee 16 bleeaney d'eash. Tra v'ee beaghey ayns Birmingham v'ee fo-screeuit ec y jantys Supermodel Agency. Haink enney s'odjey urree erreish j'ee ve taishbynit er coodee as Page 3 ayns pabyryn naight baghtagh as ayns earishlioaryn fir.
Marian Heffernan

She roortagh Yernagh ee **Marian Heffernan** (ruggit er 16 Averil 1982). Ren ee cohirrey ayns reelay ny mraane 4 × 400 meaderyn ec Cloiaghyn Olympagh y Touree, 2012. T'ee 'sy 5oo ynnyd ayns lioaryn ny recortyssyn Yernagh er son ny 400 meaderyn.

Ta Heffernan poost rish y çhooilleyder ratçhal Olympagh Yernagh Rob Heffernan, as ta mac, Cathal, oc.

## Imraaghyn

## Kianglaghyn magh
* Beashnys IAAF
* Fwirran reelay ny mraane 4x400m
Charlie Murphy (ben-aghteyr)

She ben-aghteyr Yernagh ee **Charlotte Murphy** (ruggit er 30 Sauin 1987). Chloie ee Siobhán Delaney 'sy straih drama *[[Love/Hate (straih hellveeish)|Love/Hate]]* liorish RTÉ raad chossyn ee aundyr IFTA er son y Ven-aghteyr Çhellveeish Share ayns 2013 as y Ven-aghteyr Share ayns Paart Toshee ayns 2015. Chossyn ee daa aundyr IFTA elley ayns 2017, er son y Ven-aghteyr Share ayns Paart Co-hassooagh er son e paart myr Ann Gallagher 'sy straih drama *[[Happy Valley (straih hellveeish)|Happy Valley]]* liorish BBC One, as ayns 2018 er son y Ven-aghteyr Share ayns Paart Co-hassooagh er son e paart myr Jessie Eden 'sy straih drama chimmeeys henndeeagh *[[Peaky Blinders (straih hellveeish)|Peaky Blinders]]*.

## Imraaghyn

## Kianglaghyn magh
* 
*
Emma Ledden

She ughtar, çhebbeyder çhellveeish, as craishteyder Yernagh ee **Emma Ledden** (ruggit ayns Corkee, Nerin, er 11 Nollick 1977). Hoshee e coorse çhellveeish er y chlaare paitçhyn *[[The Den (claare çhellveeish)|The Den]]* liorish Raidió Teilifís Éireann, roish my ren ee goll dys MTV Europe myr e chied hebbeyder Yernagh.

She aa-hebbeyder y chlaare çhellveeish paitçhyn *[[Live & Kicking]]* hie magh moghraghyn Jesarn er BBC One, agh daag ee yn staartey shen ayns 2000. Chammah's shen, t'ee er ny hebbal *The Dancefloor Chart Show, MTV News, Select* as *Weekend Edition* er MTV Europe.

Ec y traa t'ayn, ta Ledden roie e colught çhellinsh hene, Presenting to Sell. T'ee gobbraghey lesh LinkedIn myr Coyrleyder Ynsee as Çhellinsh. Ayns 2009, v'ee ny h-ard-vriw 'sy straih *[[Xposé|Total Xposure]]* liorish TV3. Ayns 2013, hoilshee ee e chied lioar, *The Presentation Book: How to Create It, Shape It and Deliver It*. Lurg shen, hoilshee ee *The Communication Book: How to Say It, Mean It, and Make It Matter* ayns 2014.

Ayns Toshiaght Arree 2021, hoilshee Ledden e chied lioar phaitçhyn, *My Mammy Knows Everything*, ammys da dagh moir ta jugglaghey yn seihll. Ayns Averil 2021, hoilshee Ledden e nah lioar phaitçhyn, *All the Rainbows Colours*, lioar ta cur enney da'n chultoor as da'n chaghlaays da lhaihderyn aegey.

## Bea phersoonagh
Ta Ledden beaghey ayns Coontae Ghivlyn lesh y fer sheshee as daa vac.

## Imraaghyn

## Kianglaghyn magh
*
*
Maarten Schmidt

She rollageyder Ollanagh-Americaanagh va **Maarten Schmidt** (28 Nollick 1929 – 17 Mean Fouyir 2022). She eshyn va'n chied rollageyder towshanagh foddeeaght quasaryn. She eshyn va'n chied rollageyder cur fys as enney er quasar as, er-yn-oyr shen, v'eh taishbynit er coodagh Vee Vayrnt yn earishlioar *[[Time (earishlioar)|Time]]* ayns 1966.
Pandemagh COVID-19

Ta **pandemagh COVID-19**, ta goll er enney chammah myr **pandemagh y veerys crooinagh**, **pandemagh y chrooin-veerys**, as **pandemagh coronavirus**, çheet er pandemagh dowanagh roie jeh doghan veerys crooinagh 2019 (COVID-19) as syndrome ennalagh geyre trome y veerys crooinagh 2 (SARS-CoV-2) y bun echey. Va'n noa-veerys ennit da'n chied cheayrt 'sy chaayr Heenagh Wuhan ayns Mee ny Nollick 2019. Cha row eabyn y veerys y streeaney rahoil, as va'n veerys lhiggit cur mygeayrt dys ardjyn elley yn Aishey as ny s'anmey er feie ny cruinney. Ren Reagheydys Slaynt y Theihll (WHO) fogrey magh dy nee geyre-ghaue slaynt theayagh jeh imnea eddyr-ashoonagh va'n brishey magh er 30 Jerrey Geuree 2020 as dy nee pandemagh v'eh er 11 Mayrnt 2020. Roish jerrey yn vlein 2022, va ny smoo na 649 millioonyn dy chooishyn recortyssit as hooar ny smoo na 6.65 millioon dy leih baase. Rere ny h-earrooyn, she fer jeh ny pandemee smoo baasoil v'ayn rieau.
Lionel Messi

She bluckaneyr soccer keirdey Argenteenagh eh **Lionel Andrés Messi** (ruggit er 24 Mean Souree 1987), ta goll er enney chammah myr **Leo Messi**. T'eh cloie myr bwoalleyder lesh y chlub Frangagh Paris Saint-Germain as she eshyn captan wirran ashoonagh yn Argenteen ec y traa t'ayn. Ta Messi coontit myr fer jeh ny cloiederyn share v'ayn rieau as t'eh er ny chosney shiaght aundyryn Ballon d'Or, shey Braagyn Airhey yn Oarpey, as ayns 2020 v'eh enmyssit ayns Fwirran Ashlishagh Ballon d'Or. Roish my daag eh yn club ayns 2021, cheau eh ooilley yn choorse bea echey cloie lesh Barcelona, raad chossyn eh recortys club er 35 aundyryn, goaill stiagh 10 enmyssyn La Liga, shiaght enmyssyn Copa del Rey as kiare Leegyn Fenee UEFA. She scoareyder sheelaghtagh as jantagh cloie crootagh t'eh, as she lesh recortys ny scoaryn smoo ayns La Liga (474) as recortys ny scoaryn smoo ayns un imbagh (goaill stiagh 'syn Oarpey) (50). She lesh recortys ny scoaryn smoo (96) ayns cloiaghyn eddyr-ashoonagh liorish fer Americaanagh Yiass myrgeddin. Ta Messi er ny scoaral ny smoo na 750 scoaryn harrish e choorse echey er son e chlub as e heer.

## Imraaghyn

## Kianglaghyn magh

* 
*
Ceyda Ateş

She ben-aghteyr Turkagh ee **Ceyda Ateş**  (ruggit er 14 Jerrey Fouyir 1988 ayns Ankara).

Hoshee ee cloie tra v'ee queig bleeaney d'eash. Chossyn ee tostyl aalid paitçhey va reaghit ec Neşe Erberk. Tra v'ee jeih bleeaney d'eash, chloie ee ayns "Gurbet Kadını", "Aşk Oyunu", "Hayat Bilgisi". Ren ee studeyrys er y chloie ec Ynnyd Cultooragh Barış Manço. Chammah's shen, chloie ee Esra 'sy fillym *[[Çılgın Dersane]]*. Ren ee çhebbal y claare *Dizi Magazin* er Cine5. Chloie ee Pelin 'sy straih *Doludizgin Yıllar*. Ayns 2010, chloie ee Leyla 'sy straih hellveeish "Kavak Yelleri" er Kanal D, as lurg shen chloie ee Hande ayns *[[Adını Feriha Koydum]]*.

## Imraaghyn

## Kianglaghyn magh
* 
*
Jakob Huwyler

She ellyneyr Elveeishagh va **Jakob Huwyler** II (30 Luanistyn 1867 – 27 Averil 1938). She mac lesh y pheinteyr Jakob Huwyler I v'eh, as v'eh ruggit ayns Sursee, Cantoon Luzern, yn Elveeish. Ta ard-ghoo echey er-yn-oyr dy nee eshyn pheintal ny frescoyn ayns keeill Chatoleagh Andreas ayns Gremheim (Dillingen, y Ghermaan).

## Jallooyn

Gremheim St. Andreas 40.JPG|Peintal farvoalley liorish Jacob Huwyler ayns 1908
Ermengerst Kirche Deckenbild.jpg|Peintal liorish Huwyler


## Imraaghyn
Özgü Kaya

She ben-aghteyr çhellveeish Turkagh ee **Özgü Kaya** (ruggit er 5 Toshiaght Arree 1996 ayns İstanbul, y Turkee).

## Beashnys
Va Kaya ruggit er 5 Toshiaght Arree 1996 ayns İstanbul. Va'n toshiaght eck ayns 2017 'sy straih hellveeish *Adı Efsane*. Ayns 2018, chloie ee yn ard-phaart ayns *Mehmetçik Kut'ül Amare*. Haink e nah ard-phaart ayns 2019 lesh *Kimse Bilmez*. Chammah's shen, chloie ee 'sy straih *Ex Aşkım*. Voish 2022 ta Kaya cloie ayns *[[Üç Kız Kardeş]]*.

## Kianglaghyn magh
* 

## Imraaghyn
Siena Agudong

She ben-aghteyr Americaanagh ee **Siena Nicole Agudong** (ruggit er 19 Luanistyn 2004). Ta enney share urree son e paartyn 'sy straih Nickelodeon *[[Star Falls]]* (2018), 'sy fillym *[[Alex & Me]]* (2018), 'sy straih Netflix *[[No Good Nick]]* (2019), 'sy fillym *[[Upside-Down Magic (fillym)|Upside-Down Magic]]* (2020) liorish Disney Channel Original Movie, as 'sy straih aachummit ''Resident Evil'' (2022) liorish Netflix.

## Imraaghyn

## Kianglaghyn magh
*